On olemas lemmikud, mida teistega ei jagata, enamasti soovist tagada oma kullakallitele  turvalisus.  Meil kõigil on selliseid. Nii inimlik, nii vajalik.  On ka kallisasju, mis avalikkuse silme ees saavad suuremaks, ja teevad maailma rikkamaks.  Mõnikord on lemmikuks pisike ese, sealsamas armastame suurt ja võimast.  Parimad asjad siin elus on tasuta.              Kastesed hommikud. Puhtad ja helendavad.                Päikesetõusud ja loojangukuma. Teadmine, et need kestavad inimese mõõtkavas igavesti.               Pilvede eripalgelisus ja ilu. Pilt ei ole võimeline pooltki nähtust edasi andma, aga meil kõigil on võimalus silmad iga päev kasvõi korraks üles tõsta...      Mis see kõik kokku  on?  Elu, ma usun, lihtsalt elu.     Lemmikuid on teistelgi, kauneid ja südames püsivaid.